Det er Gjermund Nordskar, Petter Vollen og Helge Dimmen som står bak ideen om dette bevegelige takstativet.

Trioen har vidt forskjellige bakgrunner, men de har entreprenørskolen ved NTNU til felles. Og at de hadde sett seg lei på å løfte høyt og tungt, skitne seg til og risikere å skrape opp bilen når de laster opp utstyr på biltaket.

- Sammen bestemte vi oss for å løse denne utfordringen, en gang for alle, sier Nordskar til langrenn.com.

Lik trd.by på Facebook!

Samlet inn over 600 000 kroner

Løsningen ble Dropracks, et taktstativ som senker seg ned fra taket. Takstativet skal gjøre det enklere å laste på utstyr på og av bilen. Her kan du se hvordan Dropracks skal fungere i praksis:

Og det ser ut til at det ikke bare er Nordskar, Vollen og Dimmen som mener at dagens takstativ-løsninger ikke er optimal.

Prosjektet er nemlig crowdfundet gjennom gründerkonferansen Technoport, som foregikk tidligere i år.

- Vi hadde forberedt oss veldig godt, men vi visste jo ikke helt hva vi gikk til. Det var en stor opplevelse med fullsatt sal, og en spesiell stemning. Det gikk over all forventning, sier Nordskar til trd.by.

Og med over all forventning, så sikter Nordskar antageligvis til de 638 350 kronene som ble spyttet inn av investorer under Technoport.

- Det er utrolig bra, og deilig å få bekreftet at folk og investorer har trua på oss og produktet. Det er og en bekreftelse på at vi har gjort mye riktig det siste året, sier Nordskar.

Skal til Tyskland

Men det er mye som gjenstår før takstativet blir å se på veiene.

De har nettopp levert inn patent på produktet, og pengene de har samlet inn skal gå til videreutvikling av det nedsenkbare stativet.

Den neste store oppgaven til gründerne kommer til høsten. Da skal de vise frem The Droprack på den gigantiske bilmessa Automechanika i Tyskland.

- Det blir den neste milepælen. Automechanika blir avgjørende for den videre utviklingen og hva som skjer med bedriften, så det blir viktig å ha et bra produkt å stille ut, sier Nordskar.

- Hva håper dere å få ut av Automechanika?

- Vi håper å skape interesse fra de store etablerte aktørene i bilbransjen Det vi håper mest på er å få til et samarbeid med en aktør som har et stort distrubisjonsapparat, slik at vi kan få produktet ut globalt. Det er ikke noe vi har mulighet til på egenhånd per dags dato, sier Nordskar.

Visste du at fiskehoder kan bli din nye sportdrikk? I alle fall hvis disse forskerne har rett.